ΑΠΟΦΑΣΕΙΣ
Αριθμ. ΔΦ 15/3671
Έγκριση Κανονισμού Διδακτορικών Σπουδών
του Τμήματος Μηχανικών Περιβάλλοντος, της
Σχολής Μηχανικών, του Διεθνούς Πανεπιστημίου της Ελλάδος
Η ΔΙΟΙΚΟΥΣΑ ΕΠΙΤΡΟΠΗ ΤΟΥ ΔΙΕΘΝΟΥΣ
ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (A΄ 70).
2. Τις διατάξεις του ν. 4485/2017 «Οργάνωση και λειτουργία της ανώτατης εκπαίδευσης, ρυθμίσεις για την
έρευνα και άλλες διατάξεις» (Α’ 114), όπως τροποποιήθηκε και ισχύει, και ιδίως της παρ. 2 του άρθρου 45.
3. Την υπό στοιχεία 163204/Ζ1 ΕΞ. ΕΠΕΙΓΟΝ/29-9-2017
διευκρινιστική εγκύκλιο του Υπουργείου Παιδείας, Έρευνας και Θρησκευμάτων «Εφαρμογή των διατάξεων του
ν. 4485/2017 (Α’ 114) για θέματα μεταπτυχιακών σπουδών και εκπόνησης διδακτορικών διατριβών -Λοιπά
θέματα»
4. Την υπ’ αρ. 6298/08-05-2020 απόφαση της Επιτροπής Διδακτορικών Σπουδών του ΔΙ.ΠΑ.Ε.
5. Την υπ’ αρ. 2/08.02.21 (Θέμα 2ο Έγκριση Κανονισμού
Διδακτορικών Σπουδών) απόφαση της Συνέλευσης του
Τμήματος Μηχανικών Περιβάλλοντος, της Σχολής Μηχανικών.
6. Την υπό στοιχεία 19407/Ζ1/11-02-2020 απόφαση
της Υπουργού Παιδείας και Θρησκευμάτων «Συγκρότηση της Διοικούσας Επιτροπής του Διεθνούς Πανεπι-
στημίου της Ελλάδος» (Υ.Ο.Δ.Δ. 106),
7. Την υπό στοιχεία ΔΦ2.1/17090/27.10.2020 (Β΄ 4889)
απόφαση της Διοικούσας Επιτροπής του Διεθνούς Πανεπιστημίου της Ελλάδος περί έγκρισης του Εσωτερικού
Κανονισμού του Διεθνούς Πανεπιστημίου της Ελλάδος.
8. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού αποφασίζει:
Την έγκριση του Κανονισμού Διδακτορικών του Τμήματος Μηχανικών Περιβάλλοντος, της Σχολής Μηχανι-
κών, του Διεθνούς Πανεπιστημίου της Ελλάδος, ως εξής:
Άρθρο 1
Γενικές Αρχές και Ορισμοί
Α. Γενικές Αρχές
1. Οι Διδακτορικές Σπουδές στο Τμήμα Μηχανικών
Περιβάλλοντος του ΔΙΠΑΕ στοχεύουν στην προαγωγή
της γνώσης μέσω της παραγωγής πρωτότυπης επιστημονικής έρευνας και οδηγούν στην απόκτηση Διδακτο-
ρικού Διπλώματος.
2. Το Διδακτορικό Δίπλωμα αποτελεί τον ανώτατο
ακαδημαϊκό τίτλο, ο οποίος πιστοποιεί την κατάκτηση
της ερευνητικής μεθοδολογίας, της παραγωγής νέας
γνώσης υψηλού επιπέδου και την αποτύπωση τους στη
Διδακτορική Διατριβή (ΔΔ), συμβάλλοντας με την ολοκλήρωση της πρωτότυπης επιστημονικής έρευνας που
εκπονήθηκε και την ουσιαστική συνεισφορά του/της
κατόχου του στην εξέλιξη της επιστήμης και της γνώσης
στον αντίστοιχο επιστημονικό κλάδο.
3. Στον παρόντα Κανονισμό αποτυπώνονται η δομή και
οι κανόνες λειτουργίας του Προγράμματος Διδακτορικών
Σπουδών του Τμήματος Μηχανικών Περιβάλλοντος του
ΔΙΠΑΕ, όπως αυτός καταρτίστηκε με απόφαση της Συνέλευσης του Τμήματος (συνεδρίαση υπ’ αρ. 2/8.02.2021,
θέμα 2), εγκρίθηκε από τη Διοικούσα Επιτροπή του ΔΙΠΑΕ
(συνεδρίαση υπ’ αρ. 07/25-02-2021 θέμα 6ο), δημοσιεύθηκε στην Εφημερίδα της Κυβερνήσεως, αναρτήθηκε στο
διαδικτυακό τόπο του Τμήματος, και κοινοποιήθηκε στο
Υπουργείο Παιδείας και Θρησκευμάτων.
4. Ο παρών Κανονισμός μπορεί να τροποποιηθεί, συμπληρωθεί ή να αναθεωρηθεί κατόπιν απόφασης της
Συνέλευσης του Τμήματος και έγκρισης από τη Διοικούσα Επιτροπή του ΔΙΠΑΕ.
Β. Ορισμοί Οργάνων Γ΄ κύκλου
1. Συνέλευση Τμήματος
Το όργανο του Τμήματος με καθοριστικό ρόλο σε
εκπαιδευτικά, διοικητικά και λειτουργικά θέματα των
κύκλων σπουδών που υλοποιεί (Προπτυχιακές, Μεταπτυχιακές, Διδακτορικές Σπουδές).
2. Συντονιστική Επιτροπή Διδακτορικών Σπουδών
(Σ.Ε.Δ.Σ.)
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Μαρτίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 1033
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1033/17.03.2021
Συντονιστική και συμβουλευτική επιτροπή για την παρακολούθηση των Διδακτορικών Σπουδών.
3. Τριμελής Επιτροπή Αξιολόγησης αιτήσεων υποψήφιων Διδακτόρων
Σύμφωνα με τη παρ. 3 του άρθρου 38, του ν. 4485/2017.
Συστήνεται με απόφαση της Συνέλευσης του Τμήματος
ανά επιστημονικό πεδίο σχετικό με το θέμα των Διδακτορικών Διατριβών που θα εκπονηθούν. Ορίζει μαθήματα
προς παρακολούθηση ή εξέταση του υποψηφίου σε μαθήματα των Προγραμμάτων Μεταπτυχιακών Σπουδών
του Τμήματος ή/και άλλων Τμημάτων του ΔΙΠΑΕ.
4. Επιβλέπων της Διδακτορικής Διατριβής
Το μέλος ΔΕΠ του Τμήματος Μηχανικών Περιβάλλοντος του ΔΙΠΑΕ ή άλλου Ιδρύματος βαθμίδας Τακτικού,
Αναπληρωτή και Επίκουρου καθώς και Ερευνητή (Α-Β-Γ),
σύμφωνα με το άρθρο 39 του ν. 4485/2017 που καθοδηγεί και επιβλέπει την πορεία εκπόνησης της Διδακτο-
ρικής Διατριβής.
5. Τριμελής Συμβουλευτική Επιτροπή
Επιτροπή οριζόμενη από τη Συνέλευση του Τμήματος
για την πλαισίωση του Επιβλέποντα και εκπόνηση και
ολοκλήρωση της ΔΔ. Το ένα εκ των τριών μελών είναι
ο Επιβλέπων.
6. Επταμελής Εξεταστική Επιτροπή
Η επιτροπή που θα εξετάσει τον υποψήφιο διδάκτορα
και θα αξιολογήσει τη ΔΔ του. Τα τρία (3) εκ των επτά μελών είναι τα μέλη της Τριμελούς Εξεταστικής Επιτροπής.
Άρθρο 2
Νομικό και Θεσμικό πλαίσιο
Το Πρόγραμμα Διδακτορικών Σπουδών του Τμήματος
Μηχανικών Περιβάλλοντος οργανώνεται και λειτουργεί
σύμφωνα με τις διατάξεις του ν. 4485/2017 και των εν
ισχύ σχετικών διατάξεων και αποφάσεων.
Άρθρο 3
Όργανα Διοίκησης και Αρμοδιότητες
1. Τα όργανα διοίκησης των Διδακτορικών Σπουδών,
όπως προβλέπονται από την ισχύουσα νομοθεσία, είναι η Συνέλευση του Τμήματος και η Σύγκλητος. Για την
εύρυθμη λειτουργία και παρακολούθηση των Διδακτορικών Σπουδών, η Συνέλευση του Τμήματος δύναται να
ορίζει Συντονιστική Επιτροπή Διδακτορικών Σπουδών
(Σ.Ε.Δ.Σ.).
2. Η Διοικούσα Επιτροπή είναι το αρμόδιο όργανο για
τα θέματα ακαδημαϊκού, διοικητικού, οργανωτικού και
οικονομικού χαρακτήρα. Επίσης, η Διοικούσα Επιτροπή
ασκεί όσες αρμοδιότητες δεν ανατίθενται από το νόμο
ειδικώς σε άλλα όργανα.
3. Η Συνέλευση του Τμήματος έχει τις ακόλουθες αρμοδιότητες:
α) Ορίζει τη Συντονιστική Επιτροπή Διδακτορικών
Σπουδών.
β) Αποφασίζει για τη δημοσίευση της πρόσκλησης
εκδήλωσης ενδιαφέροντος υποψηφίων διδακτόρων.
γ) Καθορίζει, ενόψει συγκεκριμένης πρόσκλησης εκδήλωσης ενδιαφέροντος, τα γνωστικά πεδία, μετά από
αιτήματα μελών ΔΕΠ.
δ) Εγκρίνει τις αιτήσεις υποψηφίων διδακτόρων για
εκπόνηση διδακτορικής διατριβής σύμφωνα με την κείμενη νομοθεσία.
ε) Ορίζει, σύμφωνα με την κείμενη νομοθεσία και τον
παρόντα κανονισμό τα μέλη των τριμελών συμβουλευτικών επιτροπών, τα μέλη των επταμελών εξεταστικών
επιτροπών και τα μέλη των επιτροπών επιλογής/αξιολόγησης υποψηφίων.
στ) Ενημερώνεται για τις ετήσιες εκθέσεις προόδου
των Υποψηφίων Διδακτόρων.
ζ) Απονέμει τα Διδακτορικά Διπλώματα.
η) Ασκεί κάθε άλλη αρμοδιότητα που προβλέπεται από
τις διατάξεις του Νόμου και του παρόντος Κανονισμού.
4. Η Συντονιστική Επιτροπή Διδακτορικών Σπουδών
(Σ.Ε.Δ.Σ.) έχει ως αρμοδιότητα τον συντονισμό της λειτουργίας των Διδακτορικών Σπουδών. Η αρμοδιότητα
της είναι συμβουλευτική.
Το έργο της μπορεί να εξειδικεύεται με αποφάσεις της
Συνέλευσης του Τμήματος. Απαρτίζεται από τον Αναπληρωτή Πρόεδρο του Τμήματος ως Διευθυντή και δύο μέλη
ΔΕΠ του Τμήματος που ορίζονται από τη Συνέλευση. Η
θητεία των μελών της Σ.Ε.Δ.Σ. είναι διετής με δυνατότητα
ανανέωσης.
Άρθρο 4
Δικαίωμα Υποβολής Αίτησης
1. Δικαίωμα υποβολής αίτησης για εκπόνηση Διδακτορικής Διατριβής στο Τμήμα Μηχανικών Περιβάλλοντος
έχουν όσοι/ες πληρούν τις ακόλουθες προϋποθέσεις:
α) Είναι πτυχιούχοι Α.Ε.Ι. (Πανεπιστημίου ή ΤΕΙ) της
ημεδαπής ή αναγνωρισμένου ως ισότιμου ιδρύματος
της αλλοδαπής και κάτοχοι Διπλώματος Μεταπτυχιακών Σπουδών Α.Ε.Ι. της ημεδαπής, ή αναγνωρισμένου
ως ισότιμου ιδρύματος της αλλοδαπής, ή
β) Είναι διπλωματούχοι ή κάτοχοι ενιαίου και αδιάσπαστου τίτλου σπουδών μεταπτυχιακού επιπέδου κατά το
άρθρο 46 του ν. 4485/2017.
γ) Στις παρακάτω εξαιρετικές περιπτώσεις, γίνονται
δεκτοί/ές ως Υποψήφιοι/ες Διδάκτορες και μη κάτοχοι
Διπλώματος Μεταπτυχιακών Σπουδών (ΔΜΣ): α) Έχουν
πτυχίο/α συνολικής φοίτησης 5 ετών σε Πανεπιστήμια της
ημεδαπής ή αναγνωρισμένου ως ισότιμου ιδρύματος της
αλλοδαπής που τους παρέχει επάρκεια γνώσεων για την
αντιμετώπιση του θέματος της διδακτορικής διατριβής
που αποδεικνύεται από την ύπαρξη ιδιαίτερα υψηλής
βαθμολογίας (άριστα) σε δύο τουλάχιστον μαθήματα που
σχετίζονται με το θέμα της προτεινόμενης διδακτορικής
διατριβής και β) έχουν μία τουλάχιστον δημοσίευση σε
έγκριτο διεθνές περιοδικό η οποία είναι συναφής με το
γνωστικό αντικείμενο του θέματος της διατριβής ή δύο
παρουσιάσεις ή αναρτημένες παρουσιάσεις (Posters) σε
εθνικά ή/και διεθνή συνέδρια ή/και διαθέτουν σημαντική επαγγελματική-ερευνητική εμπειρία σχετική με το
αντικείμενο της διατριβής. Σε αυτές τις περιπτώσεις: i) η
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1033/17.03.2021
Συνέλευση του Τμήματος οφείλει να αιτιολογήσει επαρκώς την απόφαση της κατόπιν πρότασης και αναλυτικού
υπομνήματος της Τριμελούς Επιτροπής Αξιολόγησης
σύμφωνα με τις διατάξεις της παρ. 3 του άρθρου 38 του
ν. 4485/2017, και ii) Ο υποψήφιος οφείλει να παρακολουθήσει και να εξεταστεί επιτυχώς σε μαθήματα των Προ-
γραμμάτων Μεταπτυχιακών Σπουδών του Τμήματος ή/
και άλλων Τμημάτων του ΔΙΠΑΕ, τα οποία ορίζονται από
την Τριμελή Επιτροπή Αξιολόγησης και τον Επιβλέποντα.
2. Η καταλληλότητα των τίτλων σπουδών και η επάρκεια γνώσεων του/της υποψήφιου/ας, καθώς και οι
εξαιρετικές περιπτώσεις, εξετάζονται από την τριμελή
Επιτροπή Αξιολόγησης και εγκρίνονται αποκλειστικά
από τη Συνέλευση του Τμήματος.
Άρθρο 5.
5.1 Χρονική διάρκεια
1. Η χρονική διάρκεια για την απόκτηση του Διδακτορικού Διπλώματος είναι τουλάχιστον τρία (3) πλήρη
ημερολογιακά έτη από την ημερομηνία ορισμού της
Τριμελούς Συμβουλευτικής Επιτροπής.
2. Για τους/τις υποψήφιους/ες διδάκτορες που γίνονται
κατ’ εξαίρεση δεκτοί/ές, χωρίς να είναι κάτοχοι ΔΜΣ, το
ελάχιστο χρονικό όριο απόκτησης του Διδακτορικού
Διπλώματος ανέρχεται σε τέσσερα (4) πλήρη ημερολογιακά έτη από την ημερομηνία ορισμού της Τριμελούς
Συμβουλευτικής Επιτροπής.
3. Ο μέγιστος χρόνος ολοκλήρωσης της διατριβής ορίζεται σε κάθε περίπτωση στα έξι (6) έτη. Ο παραπάνω
χρόνος δύναται να παραταθεί μέσω ετησίων παρατάσεων για δύο (2) επιπλέον έτη, μετά από αίτηση του/
της υποψηφίου/ας και τεκμηριωμένη απόφαση της Συνέλευσης του Τμήματος.
4. Ο/Η υποψήφιος/α διδάκτορας μπορεί να αιτηθεί αναστολή φοίτησης ενός (1) πλήρους ημερολογιακού έτους
με αίτηση του/της, η οποία συνοδεύεται με επαρκώς αιτιολογημένη εισήγηση της Τριμελούς Συμβουλευτικής Επι-
τροπής και εγκρίνεται από την Συνέλευση του Τμήματος.
Κατά τη διάρκεια της αναστολής αίρονται η ιδιότητα του/
της υποψήφιου διδάκτορα και τα εξ αυτής απορρέοντα
δικαιώματα. Ο χρόνος της αναστολής φοίτησης δεν προσμετράται στο μέγιστο συνολικό χρόνο εκπόνησης της
Διδακτορικής Διατριβής. Ο/Η υποψήφιος/α έχει δικαίωμα
να διακόψει την αναστολή σπουδών του. Οι αιτήσεις αναστολής δεν πρέπει να υπερβαίνουν τις δύο (2).
5.2. Η γλώσσα συγγραφής της Διδακτορικής Διατριβής
Η γλώσσα συγγραφής της Διδακτορικής Διατριβής
είναι η Ελληνική ή η Αγγλική εφόσον εισηγηθεί ο Επιβλέπων και εγκρίνει η Συνέλευση του Τμήματος.
Άρθρο 6
Δικαιώματα/Παροχές
και Υποχρεώσεις Υποψηφίων Διδακτόρων
6.1 Δικαιώματα/Παροχές
1. Οι Διδακτορικές Σπουδές στο Τμήμα Μηχανικών
Περιβάλλοντος του ΔΙ.ΠΑ.Ε. προσφέρονται δωρεάν.
2. Οι υποψήφιοι/ες διδάκτορες διατηρούν πλήρως για
πέντε (5) έτη από την ημερομηνία ορισμού της Τριμελούς Συμβουλευτικής Επιτροπής τα δικαιώματα και τις
παροχές που προβλέπονται για τους/τις φοιτητές/τριες
του Γ κύκλου σπουδών. Ενδεικτικά αναφέρονται:
τεχνολογική και οικονομική υποστήριξη, βραβεία,
υποτροφίες, φοιτητική μέριμνα, εκπροσώπηση σε συλλογικά Όργανα, κ.ά.
3. Υπό την ευθύνη του Τμήματος και του επιβλέποντος
της διατριβής, διατίθεται χώρος μελέτης στον/ην υποψήφιο/α διδάκτορα και πρόσβαση στις απαιτούμενες
εργαστηριακές εγκαταστάσεις.
4. Ο οικείος Τομέας και το Τμήμα θα πρέπει να υποστηρίζει, κατά το δυνατόν, τη συμμετοχή του/της υπο-
ψηφίου/ας σε συνέδρια και άλλες ερευνητικές και ακαδημαϊκές δραστηριότητες.
5. Οι υποψήφιοι/ες διδάκτορες διατηρούν δικαιώματα
πρόσβασης, δανεισμού και χρήσης των ηλεκτρονικών
υπηρεσιών των πανεπιστημιακών βιβλιοθηκών μέχρι
και πέντε (5) έτη μετά την απονομή του Διδακτορικού
Διπλώματος.
6.2 Υποχρεώσεις
Οι υποχρεώσεις των υποψηφίων διδακτόρων που
αφορούν την εκπόνηση της διδακτορικής διατριβής
απορρέουν από το άρθρο 40 του ν. 4485/2017 και εξειδικεύονται ακολούθως:
1. Ο/Η υποψήφιος/α διδάκτορας έχει υποχρέωση ανανέωσης της εγγραφής του/της κάθε ακαδημαϊκό έτος.
2. Ο/Η υποψήφιος/α διδάκτορας έχει υποχρέωση σε
ετήσια προφορική παρουσίαση της προόδου της διατριβής ενώπιον της τριμελούς συμβουλευτικής επιτροπής,
παρουσία μελών του Τμήματος, κατά την κρίση της επιτροπής. Ως έναρξη έτους νοείται η ημερομηνία έναρξης
Διδακτορικών Σπουδών του/της υποψήφιου/ας διδάκτορα. Η παρουσίαση μπορεί να πραγματοποιηθεί και στο
πλαίσιο ημερίδας ή συνεδρίου που οργανώνεται από το
Τμήμα. Η ημερομηνία και ο χώρος της παρουσίασης θα
πρέπει να αναφέρονται στην ετήσια έκθεση προόδου
της τριμελούς συμβουλευτικής επιτροπής.
3. Ο/Η υποψήφιος/α διδάκτορας πρέπει να καταθέτει
έγκαιρα προς την τριμελή συμβουλευτική επιτροπή ετήσιο αναλυτικό υπόμνημα προόδου ώστε η επιτροπή να
συντάξει και να καταθέσει την ετήσια έκθεση προόδου
στο χρονικό διάστημα που καθορίζει ο κανονισμός.
4. Ο/Η υποψήφιος/α διδάκτορας οφείλει να συμμετέχει
στις δραστηριότητες του Τμήματος (σεμινάρια, ημερίδες, επιδείξεις, διπλωματικές εργασίες, εργαστήρια) και,
εφόσον υπάρχει η δυνατότητα, σε εθνικά ή/και διεθνή
συνέδρια. Τα παραπάνω θα πρέπει να αναφέρονται στην
ετήσια έκθεση προόδου από την Τριμελή Συμβουλευτική
Επιτροπή.
5. Εφόσον το κείμενο της διατριβής συνταχθεί στην
αγγλική γλώσσα θα πρέπει να συμπεριληφθεί στο κείμενο εκτενής περίληψη στα Ελληνικά που να περιγρά-
φει τη μεθοδολογία και τα κύρια αποτελέσματα της
διατριβής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1033/17.03.2021
6. Το τελικό κείμενο της διατριβής θα πρέπει να κατατίθεται στο Εθνικό Κέντρο Τεκμηρίωσης και στην Κεντρι-
κή Βιβλιοθήκη του ΔΙΠΑΕ στη μορφή που το απαιτούν
(έντυπη ή/και ψηφιακή μορφή).
7. Στις πρώτες σελίδες του κειμένου της διδακτορικής
διατριβής πρέπει να αναφέρονται: α) ο τίτλος στην αγγλική, την ελληνική ή και σε όποια άλλη γλώσσα επιθυμεί
ο/η υποψήφιος/α, β) το Ίδρυμα, η Σχολή και το Τμήμα
στο οποίο εκπονήθηκε η Διατριβή με τα λογότυπα και
γ) τα ονόματα των μελών της Τριμελούς Συμβουλευτικής Επιτροπής με την ιδιότητα τους (επιβλέπων ή μέλος)
και των υπολοίπων μελών της Επταμελούς Εξεταστικής
Επιτροπής. Για το κάθε μέλος θα αναφέρεται η βαθμίδα
του και το ίδρυμα στο οποίο ανήκει.
8. Ο/Η υποψήφιος/α οφείλει να παρακολουθήσει και
να εξεταστεί σε μαθήματα των Προγραμμάτων Μεταπτυχιακών Σπουδών του Τμήματος ή άλλων συναφών Τμη-
μάτων, τα οποία θεωρούνται απαραίτητα για την επάρκεια γνώσεων του υποψήφιου και απαιτούνται για την
αντιμετώπιση του ερευνητικού θέματος της διατριβής.
Η παραπάνω υποχρέωση, εφόσον κριθεί απαραίτητη,
αναφέρεται στην έκθεση προόδου της Τριμελούς Συμβουλευτικής Επιτροπής και πρέπει να ολοκληρωθεί μέσα
στα δύο πρώτα έτη σπουδών του/της υποψήφιου/ας. Τα
μαθήματα αυτά προτείνονται από τον επιβλέποντα ή/και
την τριμελή επιτροπή αξιολόγησης της αίτησης, εγκρίνονται από τη Συνέλευση του Τμήματος και προσφέρονται
στον/στην υποψήφιο διδάκτορα δωρεάν.
9. Ο υποψήφιος υποχρεούται να θέτει στη διάθεση της
Τριμελούς Συμβουλευτικής Επιτροπής τα πρωτογενή
στοιχεία της έρευνας που εκπονήθηκε στο πλαίσιο της
διατριβής.
10. Οι υποψήφιοι/ες οφείλουν να συμπεριφέρονται,
όπως αρμόζει σε μέλη της ακαδημαϊκής κοινότητας
σεβόμενοι/ες την κείμενη νομοθεσία και τους κανονισμούς του Ιδρύματος, του Τμήματος και του Τομέα/
Εργαστηρίου/Σπουδαστηρίου στο οποίο εκπονούν
τη διατριβή τους. Σε περιπτώσεις διενέξεων αυτές θα
πρέπει να επιλύονται από τη Συνέλευση του Τμήματος
και σε οριστικό βαθμό από την Επιτροπή Δεοντολογίας
του Ιδρύματος.
Άρθρο 7
Συμμετοχή Υποψηφίων Διδακτόρων
στην εκπαιδευτική διαδικασία
1. Με απόφαση Συνέλευσης του Τμήματος (εδάφιο ε’
της παρ. 3 του άρθρου 9 του ν. 3685/2008 που παραμένει σε ισχύ σύμφωνα με την περ. α’ του άρθρου 88 του
ν. 4485/2017) και κοινή απόφαση των Υπουργών Παιδείας και Οικονομικών, δύναται να ανατίθεται σε υποψή-
φιους/ες διδάκτορες η επικουρία του διδακτικού έργου
των μελών ΔΕΠ του Τμήματος σε προπτυχιακό και μεταπτυχιακό επίπεδο με ωριαία αντιμισθία, η οποία επιβα-
ρύνει τον τακτικό προϋπολογισμό του Ιδρύματος. Ωριαία
αντιμισθία δεν παρέχεται εάν ο υποψήφιος αμείβεται για
την επικουρία αυτή από άλλη πηγή π.χ. υποτροφία στην
προκήρυξη της οποίας αναφέρεται ρητά ότι ο υποψήφιος πρέπει να παρέχει επικουρία.
2. Στο πλαίσιο της ανταπόδοσης των παροχών του
Τμήματος, ο/η υποψήφιος/α διδάκτορας δύναται να
συμμετέχει ως επιτηρητής σε περιορισμένο αριθμό
εξετάσεων του προπτυχιακού και μεταπτυχιακού προγράμματος σπουδών.
3. Το γενικότερο εκπαιδευτικό έργο του υποψήφιου
διδάκτορα (διδασκαλία, εργαστήρια, διόρθωση εργασιών κ.τ.λ.) δεν μπορεί να υπερβαίνει τις οκτώ (8) ώρες
την εβδομάδα. Η ανάθεση της επικουρίας εγκρίνεται
από τη Συνέλευση του Τμήματος κατόπιν εισήγησης της
Συντονιστικής Επιτροπής Διδακτορικών Σπουδών των
υποψήφιων διδακτόρων.
Άρθρο 8
Διαδικασία Επιλογής Υποψηφίων Διδακτόρων
1. Στο τέλος του εαρινού εξαμήνου κάθε ακαδημαϊκού
έτους, το Τμήμα αναρτά ηλεκτρονικά στον διαδικτυακό
του τόπο ή/και δημοσιοποιεί δια του ημερησίου τύπου
τα γνωστικά αντικείμενα ή γενικά θέματα διδακτορικών
διατριβών, συναφή με τα επιστημονικά αντικείμενα του
Τμήματος, με τους αντίστοιχους εν δυνάμει επιβλέποντες, οι οποίοι έχουν δικαίωμα επίβλεψης Διδακτορικής
Διατριβής, σύμφωνα με τα οριζόμενα στο άρθρο 39 του
ν. 4485/2017 και στο άρθρο 8 του παρόντος Κανονισμού.
Η παραπάνω ανάρτηση γίνεται μετά από έγκριση της
Συνέλευσης του Τμήματος. Με την παραπάνω ανάρτηση
ορίζονται και οι ημερομηνίες υποβολής αιτήσεων από
τους/τις υποψήφιους/ες για εκπόνηση διδακτορικής
διατριβής.
2. Εναλλακτικά, μπορεί το θέμα της Διδακτορικής Διατριβής να προταθεί από τον/την υποψήφιο/α διδάκτορα
ή και να διαμορφωθεί με τον εν δυνάμει επιβλέποντα
και να μην περιέχεται στα δημοσιοποιημένα θέματα,
να υποβληθεί αίτημα στη Συνέλευση του Τμήματος για
έγκριση του θέματος και του επιβλέποντα. Στην περίπτωση αυτή δεν ακολουθείται η προαναφερόμενη στην
δημοσιοποίηση με ανάρτηση. Το αίτημα όμως θα πρέπει
να είναι πλήρες σύμφωνα με τα προβλεπόμενα στο παρόν άρθρο, εδάφιο 4.
Ο/Η Υποψήφιος Διδάκτορας
3. Ο/Η υποψήφιος/α υποβάλλει, στις ημερομηνίες που
προβλέπονται από την ανάρτηση θεμάτων, σχετική αίτηση στη Γραμματεία του Τμήματος. Στην αίτηση αναγρά-
φεται το γνωστικό αντικείμενο στο οποίο αναφέρεται η
αίτηση, ο προτεινόμενος τίτλος, η προτεινόμενη γλώσσα
εκπόνησης και συγγραφής, η οποία μπορεί να είναι η
ελληνική ή η αγγλική, καθώς και ο/η προτεινόμενος/η
ως επιβλέπων/ουσα της Διδακτορικής Διατριβής.
4. Η αίτηση συνοδεύεται από τα ακόλουθα δικαιολογητικά:
- Τίτλους Σπουδών
- Βεβαίωση ισοτιμίας από Δ.Ο.Α.Τ.Α.Π., για όσους προέρχονται από Πανεπιστήμια της αλλοδαπής.
- Πιστοποιητικά αναλυτικής βαθμολογίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1033/17.03.2021
- Τεκμηρίωση επαρκούς γνώσης τουλάχιστον μιας ευρωπαϊκής ξένης γλώσσας (ιδιαίτερα Αγγλικής).
- Δύο τουλάχιστον συστατικές επιστολές, κατά προτίμηση από μέλη ΔΕΠ
- Αναλυτικό Βιογραφικό σημείωμα.
- Προσχέδιο διδακτορικής διατριβής που περιγράφει
συνοπτικά το σκοπό, τη μεθοδολογία, σχετική βιβλιογραφία και την αναμενόμενη ερευνητική συνεισφορά,
καθώς και ο προτεινόμενος επιβλέπων της διδακτορικής
διατριβής.
Το Τμήμα
5. Η Συνέλευση του Τμήματος, με βάση τη συνάφεια
του ερευνητικού αντικειμένου των αιτήσεων που έχουν
υποβληθεί, ορίζει Τριμελείς Επιτροπές Αξιολόγησης από
καθηγητές του Τμήματος, ανά κατηγορία των ερευνητικών αντικειμένων των διατριβών. Η κάθε Επιτροπή
εξετάζει τις υποβληθείσες σχετικές αιτήσεις και τα συνυποβαλλόμενα έγγραφα και καλεί σε συνέντευξη τον/
την υποψήφιο/α, ενώ παράλληλα ενημερώνει τον προτεινόμενο ως επιβλέποντα. Η Επιτροπή συνεκτιμά κάθε
άλλο στοιχείο που συμβάλλει στη διαμόρφωση γνώμης
για τον/την υποψήφιο/α, π.χ., τη γνώμη του εν δυνάμει
επιβλέποντα, το βαθμό πτυχίου, τις βαθμολογίες σε σχετικά μαθήματα, συστατικές επιστολές, κ.ά.
6. Κατόπιν, η κάθε Επιτροπή Αξιολόγησης υποβάλλει
στη Συνέλευση του Τμήματος εισήγηση με αναλυτικό υπόμνημα, στο οποίο αναγράφονται οι λόγοι για τους οποίους
ο/η υποψήφιος/α πληροί ή δεν πληροί τις προϋποθέσεις
προκειμένου να γίνει δεκτός/η. Επιπρόσθετα, προτείνει
τον/την επιβλέποντα/ουσα αν αυτός/η δεν έχει προταθεί
από τον/την υποψήφιο/α. Αν υπάρχουν περισσότεροι/ες
υποψήφιοι/ες για κάποιο θέμα, η επιτροπή οφείλει να κατατάξει τους υποψήφιους ανάλογα με τα προσόντα τους
που αφορούν στην εκπόνηση της διατριβής.
7. Η Συνέλευση του Τμήματος, συνεκτιμώντας το
υπόμνημα της Τριμελούς Επιτροπής Αξιολόγησης και
τη γνώμη του προτεινόμενου επιβλέποντος (ο οποίος
μπορεί να παραστεί στη Συνέλευση ή να υποβάλει υπόμνημα), εγκρίνει ή απορρίπτει αιτιολογημένα την αίτηση
του/της υποψηφίου/ας. Στην εγκριτική απόφαση της
Συνέλευσης:
α) ορίζεται ο Επιβλέπων καθηγητής της Διδακτορικής
Διατριβής,
β) ορίζονται τα υπόλοιπα μέλη της τριμελούς συμβουλευτικής επιτροπής μετά από πρόταση του επιβλέπο-
ντος,
γ) εγκρίνεται ο τίτλος του θέματος της Διδακτορικής
Διατριβής που προτείνει ο επιβλέπων και ο οποίος μπορεί να εξειδικευτεί στη συνέχεια, σύμφωνα με την παρ. 7
του παρόντος άρθρου,
δ) ορίζεται η γλώσσα εκπόνησης και συγγραφής της
Διδακτορικής Διατριβής,
ε) ορίζονται (εφόσον κρίνεται απαραίτητο) τα μαθήματα που πρέπει να παρακολουθήσει ή/και να εξεταστεί
ο υποψήφιος, σύμφωνα με την παρ. 8 του άρθρου 6.2,
του Κανονισμού.
8. Με την παραπάνω εγκριτική απόφαση, ο/η αιτών/
ούσα ορίζεται ο/η Υποψήφιος/α Διδάκτορας του Τμήματος Μηχανικών Περιβάλλοντος.
9. Αναδιατύπωση ή εξειδίκευση του τίτλου της Διδακτορικής Διατριβής, μπορεί να πραγματοποιηθεί κατά
τη διάρκεια της εκπόνησης μετά από τεκμηριωμένη εισήγηση της Τριμελούς Συμβουλευτικής Επιτροπής και
έγκριση της Συνέλευσης του Τμήματος. Το αίτημα αυτό
μπορεί να κατατεθεί μαζί με το αίτημα συγκρότησης της
Επταμελούς Εξεταστικής Επιτροπής. Σημαντική αλλαγή
του θέματος της υπό εκπόνησης Διδακτορικής Διατριβής, η οποία συνεπάγεται και ουσιαστική αλλαγή του τίτ-
λου της διατριβής, μπορεί να πραγματοποιηθεί μετά από
τεκμηριωμένη εισήγηση της Τριμελούς Συμβουλευτικής
Επιτροπής και έγκριση της Συνέλευσης του Τμήματος το
αργότερο τρία (3) εξάμηνα πριν την ολοκλήρωση της.
Στην περίπτωση κατά την οποία η αλλαγή θέματος οδηγεί σε νέο επιστημονικό πεδίο ή γνωστικό αντικείμενο,
ακολουθείται η διαδικασία του άρθρου 8 του παρόντα
Κανονισμού. Επίσης η Τριμελής Συμβουλευτική επιτροπή
μπορεί να αιτηθεί έγκαιρα στη Συνέλευση του Τμήματος
αλλαγή της γλώσσας συγγραφής της διατριβής.
Άρθρο 9
Επίβλεψη Διδακτορικής Διατριβής
1. Δικαίωμα επίβλεψης Διδακτορικών Διατριβών έχουν
οι καθηγητές (α’ βαθμίδας, αναπληρωτές και επίκουροι)
του Τμήματος Μηχανικών Περιβάλλοντος του ΔΙΠΑΕ ή
άλλου Α.Ε.Ι. ή ερευνητές Α’, Β’ ή Γ’ βαθμίδας από ερευνητικά κέντρα του άρθρου 13Α του ν. 4310/2014 (και τις
προβλέψεις του άρθρου 39.1 του ν. 4485/2017) συμπεριλαμβανομένων των ερευνητικών κέντρων της Ακαδημί-
ας Αθηνών και του Ιδρύματος Ιατροβιολογικών Ερευνών
της Ακαδημίας Αθηνών.
2. Η Συνέλευση του Τμήματος αναθέτει στον/στην
προτεινόμενο/η επιβλέποντα/ουσα, σύμφωνα με την
παρ. 3 του άρθρου 38 του ν. 4485/2017, την επίβλεψη
της Διδακτορικής Διατριβής και ορίζει Τριμελή Συμβουλευτική Επιτροπή, με αρμοδιότητα να πλαισιώνει και να
υποστηρίζει την εκπόνηση και συγγραφή της.
3. Στην Τριμελή Συμβουλευτική Επιτροπή μετέχουν
ως μέλη, ο/η επιβλέπων/ουσα και δύο ακόμη καθηγητές
α’ βαθμίδας, αναπληρωτές ή επίκουροι από το ΔΙΠΑΕ
ή άλλο Α.Ε.Ι. ή καθηγητές αναγνωρισμένων ως ομοταγών ιδρυμάτων της αλλοδαπής, οι οποίοι είναι κάτοχοι
διδακτορικού διπλώματος, ή ερευνητές των βαθμίδων
Α’, Β’ ή Γ’ από ερευνητικά κέντρα του άρθρου 13Α του
ν. 4310/2014, συμπεριλαμβανομένων των ερευνητικών κέντρων της Ακαδημίας Αθηνών και του Ιδρύματος
Ιατροβιολογικών Ερευνών της Ακαδημίας Αθηνών ή
από αναγνωρισμένα ερευνητικά κέντρα ή ινστιτούτα
της αλλοδαπής και έχουν το ίδιο ή συναφές γνωστικό
αντικείμενο με την υπό κρίση Διδακτορική Διατριβή.
Ως μέλη της Τριμελούς Συμβουλευτικής Επιτροπής είναι δυνατόν να ορίζονται μέλη ΔΕΠ οι οποίοι είναι σε
άδεια. Στην Τριμελή Συμβουλευτική Επιτροπή μετέχει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1033/17.03.2021
τουλάχιστον ένα (1) μέλος ΔΕΠ του Τμήματος Μηχανικών Περιβάλλοντος.
4. Κάθε μέλος ΔΕΠ του Τμήματος Μηχανικών Περιβάλλοντος μπορεί να επιβλέπει μέχρι πέντε (5) το πολύ
υποψήφιες/ους διδάκτορες ή το ανώτερο οκτώ (8) εφόσον τουλάχιστον τρεις (3) περιπτώσεις αναφέρονται σε
διατριβές με συνεπίβλεψη. Τα παραπάνω όρια μπορεί
να τροποποιηθούν μετά από απόφαση της Συνέλευσης
του Τμήματος.
5. Αν για οποιονδήποτε λόγο ο/η επιβλέπων/ουσα
εκλείψει ή διαπιστωμένα αδυνατεί να τελέσει χρέη
επιβλέποντος/ουσας για μεγάλο χρονικό διάστημα, η
Συνέλευση του Τμήματος, εκτιμώντας τις περιστάσεις,
αναθέτει σε άλλον/η την επίβλεψη, σύμφωνα με όσα
ορίζονται στις προηγούμενες παραγράφους, κατόπιν
αίτησης του/της υποψήφιου/ας διδάκτορα με τη σύμφωνη γνώμη του/της νέου/ας προτεινόμενου/ης επιβλέπο-
ντος/ουσας. Σε διαφορετική περίπτωση, ένα από τα άλλα
δύο (2) μέλη της Τριμελούς Συμβουλευτικής Επιτροπής
αναλαμβάνουν χρέη επιβλέποντος/ουσας, ακόμη και
καθ’ υπέρβαση του μέγιστου αριθμού υποψήφιων διδακτόρων που επιβλέπουν.
6. Αν ο/η αρχικός/η επιβλέπων/ουσα μετακινηθεί σε
άλλο Α.Ε.Ι. ή Τμήμα του οικείου Α.Ε.Ι. ή συνταξιοδοτηθεί,
συνεχίζει να τελεί χρέη επιβλέποντος/ουσας των Διδακτορικών Διατριβών που έχει αναλάβει, και ο τίτλος απο-
νέμεται από το Α.Ε.Ι., στο οποίο ανήκει το Τμήμα, όπου
ξεκίνησε η εκπόνηση της Διδακτορικής Διατριβής.
7. Η Γραμματεία του Τμήματος οφείλει να αναρτήσει
στον διαδικτυακό τόπο του Τμήματος, στην ελληνική
και αγγλική γλώσσα, το όνομα του/της Υποψήφιου/ας
Διδάκτορα, τον τίτλο και περιληπτικό προσχέδιο/περίληψη της Διδακτορικής Διατριβής, το όνομα του/της επι-
βλέποντος/ουσας και των άλλων μελών της Τριμελούς
Συμβουλευτικής Επιτροπής.
8. Στις δημοσιεύσεις οι οποίες γίνονται στο πλαίσιο
της έρευνας της διδακτορικής διατριβής θα πρέπει να
δηλώνεται από τον/την υποψήφιο/α η διεύθυνση του
Τμήματος Μηχανικών Περιβάλλοντος.
Ο/Η υποψήφιος/α μπορεί να κάνει σχετική αναφορά
στον Οργανισμό στον οποίο εργάζεται ή συνεργάζεται
κατά τη διάρκεια της εκπόνησης, στο κείμενο της δημοσίευσης.
Άρθρο 10
Εκπόνηση Διδακτορικής Διατριβής
με Συνεπίβλεψη
1. Το Τμήμα Μηχανικών Περιβάλλοντος είναι δυνατό
να συνεργάζεται, σύμφωνα με όσα προβλέπονται στο
άρθρο 43 του ν. 4485/2017, με Τμήματα ΑΕΙ της ημεδαπής, με ερευνητικά κέντρα και ινστιτούτα του άρθρου
13Α του ν. 4310/2014, συμπεριλαμβανομένων των ερευνητικών κέντρων της Ακαδημίας Αθηνών και του Ιδρύμα-
τος Ιατροβιολογικών Ερευνών της Ακαδημίας Αθηνών,
για την εκπόνηση διατριβών με συνεπιβλεψη. Τα σχετικά με τη διαδικασία εκπόνησης, χορήγησης ενιαίου ή
χωριστού τίτλου κ.ά., προβλέπονται στο οικείο Ειδικό
Πρωτόκολλο Συνεργασίας που καταρτίζεται.
2. Το Τμήμα Μηχανικών Περιβάλλοντος είναι δυνατό επίσης να συνεργάζεται με αναγνωρισμένα ως ομοταγή Ιδρύ-
ματα ή ερευνητικά κέντρα και ινστιτούτα της αλλοδαπής
για την εκπόνηση διατριβών με συνεπίβλεψη. Τα σχετικά με
τη διαδικασία εκπόνησης, χορήγησης ενιαίου ή χωριστού
τίτλου κ.ά., προβλέπονται στο οικείο Ειδικό Πρωτόκολλο
Συνεργασίας που καταρτίζεται σύμφωνα με όσα ορίζει απόφαση του Υπουργού Παιδείας, Έρευνας και Θρησκευμάτων
με υπό στοιχεία 41931/Ζ1/13-3-2018 (Β’ 972).
3. Στις δημοσιεύσεις οι οποίες γίνονται στο πλαίσιο
της έρευνας της διδακτορικής διατριβής θα πρέπει να
δηλώνεται από τον/την υποψήφιο/α η διεύθυνση του
Τμήματος Μηχανικών Περιβάλλοντος, στο οποίο εκπονείται η διατριβή. Ο/Η υποψήφιος/α μπορεί να κάνει
σχετική αναφορά στο κείμενο της δημοσίευσης στο συνεργαζόμενο Τμήμα ή Οργανισμό.
Άρθρο 11
Διαδικασία Εκπόνησης
1. Η Τριμελής Συμβουλευτική Επιτροπή συνεργάζεται
με τον/την υποψήφιο/α διδάκτορα, τον καθοδηγεί, τον
εκπαιδεύει, και παρακολουθεί την εκπόνηση της διδακτορικής διατριβής σε όλα τα διαδοχικά στάδια της. Στην
περίπτωση που παρουσιαστούν σοβαρά προβλήματα
στην εκπόνηση της Διδακτορικής Διατριβής η Τριμελής
Συμβουλευτική Επιτροπή ενημερώνει τη Συνέλευση του
Τμήματος, η οποία αποφασίζει τα συγκεκριμένα μέτρα
που πρέπει να ληφθούν.
2. Ο/Η υποψήφιος/α διδάκτορας, κατ’ έτος, εντός διμήνου από την ημερομηνία που αντιστοιχεί στην ημερο-
μηνία ανάληψης της διδακτορικής διατριβής, παρουσιάζει προφορικά ενώπιον της Τριμελούς Συμβουλευτικής
Επιτροπής και υποβάλλει εγγράφως σε αυτή αναλυτικό
υπόμνημα σχετικά με την πρόοδο της Διδακτορικής του
Διατριβής.
3. Η έκθεση προόδου της Τριμελούς Συμβουλευτικής
Επιτροπής ακολουθεί την κατάθεση του υπομνήματος
του/της Υποψήφιου Διδάκτορα και κατατίθεται στη
Γραμματεία του Τμήματος εντός διμήνου από την ημερομηνία παρουσίασης της προόδου του/της Υποψήφιου
Διδάκτορα. Η πρώτη μόνο κατάθεση του αναλυτικού
υπομνήματος προόδου του/της Υποψήφιου Διδάκτορα
και της έκθεσης προόδου της Τριμελούς Συμβουλευτικής Επιτροπής υποβάλλεται μόνο αν έχουν παρέλθει
τουλάχιστον 6 μήνες από την έναρξη της Διδακτορικής
Διατριβής. Η έκθεση περιγράφει συνοπτικά την ερευνητική δραστηριότητα του υποψήφιου κατά το προηγού-
μενο έτος, τις συμμετοχές του σε ημερίδες ή συνέδρια,
τις δημοσιεύσεις του και ό,τι άλλο κρίνεται απαραίτητο
ή ορίζεται από τη Συνέλευση του Τμήματος. Με βάση
τα παραπάνω θα πρέπει η Τριμελής Συμβουλευτική Επιτροπή να διαπιστώνει με σαφήνεια τη θετική ή αρνητική
πρόοδο του/της υποψήφιου/ας (θετική ή αρνητική έκθεση, αντίστοιχα).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1033/17.03.2021
4. Αντίγραφο του υπομνήματος, καθώς και σχόλια επ’
αυτού από τον/την επιβλέποντα/ουσα ή την Τριμελή
Συμβουλευτική Επιτροπή και της έκθεσης προόδου της
επιτροπής, καταχωρούνται στον ατομικό φάκελο του/
της υποψηφίου/ας διδάκτορα. Η υποβολή του υπομνήματος επέχει θέση ανανέωσης εγγραφής του Υποψηφίου
Διδάκτορα ανά ακαδημαϊκό έτος.
5. Σε περίπτωση εκπρόθεσμης κατάθεσης της έκθεσης
προόδου, αυτή θα γίνεται δεκτή μόνο με απόφαση της
Συνέλευσης του Τμήματος και βάσει τεκμηριωμένης αιτιολόγησης από την Τριμελή Συμβουλευτική Επιτροπή.
Παράλειψη κατάθεσης της έκθεσης μετά την πάροδο
ενός έτους από την ημερομηνία υποχρέωσης κατάθεσης, δεν θα γίνεται δεκτή και θα ισοδυναμεί με κατάθεση
αρνητικής έκθεσης εκτός εάν αποφασίσει διαφορετικά η
Συνέλευση του Τμήματος μετά από τεκμηριωμένη γραπτή εισήγηση και αίτημα της Τριμελούς Συμβουλευτικής
Επιτροπής.
6. Ένα μέρος των αποτελεσμάτων της διδακτορικής
διατριβής πρέπει να δημοσιεύεται σε διεθνή περιοδικά
με κριτές ή πρακτικά εθνικών και διεθνών συνεδρίων με
κριτές. Στη δημοσίευση συμμετέχει ο επιβλέπων. Επίσης,
μπορούν να συμμετέχουν και μέλη της τριμελούς συμβουλευτικής επιτροπής ή άλλοι επιστήμονες, εφόσον
έχουν ουσιαστική συμβολή στη διεξαγωγή της έρευνας.
7. Η διδακτορική διατριβή δεν μπορεί να θεωρηθεί
ολοκληρωμένη και να εγκριθεί η δημόσια παρουσίαση
της χωρίς ο υποψήφιος διδάκτορας κατά τη διάρκεια των
σπουδών του να έχει: δύο (2) τουλάχιστον δημοσιεύσεις
σε έγκυρα περιοδικά με κριτές (τα οποία να ανήκουν σε
ένα τουλάχιστον από τα αποδεκτά συστήματα καταλογογράφησης, π.χ., Web of Science, Scopus, Scimago Q1/Q2/
Q3 ή και στη λίστα περιοδικών του πανεπιστημίου) και
από τις οποίες μια (1) τουλάχιστον να είναι δημοσιευμένη
σε περιοδικό με Impact Factor (Journal Citation Reports).
Οι παραπάνω δημοσιεύσεις πρέπει να απορρέουν από
το αντικείμενο της διατριβής και να παρουσιάζουν τα
επιστημονικά της αποτελέσματα.
Άρθρο 12
Διαδικασία Δημόσιας Υποστήριξης
και Αξιολόγηση Διδακτορικής Διατριβής
1. Μετά την ολοκλήρωση της ερευνητικής εργασίας,
ο/η Υποψήφιος/α Διδάκτορας οφείλει να παρουσιάσει
τα κύρια αποτελέσματα της διατριβής του/της ενώπιον
της Τριμελούς Συμβουλευτικής Επιτροπής.
2. Μετά το πέρας της πιο πάνω παρουσίασης, ακολουθεί υποβολή σχετικών ερωτήσεων προς τον/την
Υποψήφιος/α Διδάκτορας με σκοπό να διακριβωθεί η
επάρκεια του έργου που έχει εκτελέσει στα πλαίσια της
διατριβής του/της.
3. Εφόσον συμφωνεί η Τριμελής Συμβουλευτική Επιτροπή για την επάρκεια του έργου του/της Υποψήφιου/
ας Διδάκτορα, ενημερώνει τον/την Υποψήφιο/α Διδάκτορα δέκα (10) τουλάχιστον ημέρες πριν από την ημε-
ρομηνία πραγματοποίησης της πιο πάνω παρουσίασης,
ότι οφείλει να παραδώσει σε όλα τα μέλη της Τριμελούς
Συμβουλευτικής Επιτροπής
(α) γραπτή έκθεση η οποία θα περιλαμβάνει αναλυτική
περιγραφή της κατάστασης της επιστήμης, των πρωτότυπων αποτελεσμάτων και της συμβολής της διατριβής
στην επιστημονική περιοχή που πραγματεύεται και
(β) ειδικό βιογραφικό σημείωμα το οποίο θα περιλαμβάνει (i) τους τίτλους των μεταπτυχιακών μαθημάτων
που παρακολούθησε επιτυχώς (εφόσον αυτό αποτελούσε υποχρέωση του/της), (ii) περιγραφή ενδεχόμε-
νης συμμετοχής του/της Υποψήφιος/α Διδάκτορας στο
εκπαιδευτικό έργο του Τμήματος και σε ερευνητικά προγράμματα και (iii) κατάλογο των δημοσιεύσεων του/της
Υποψήφιος/α Διδάκτορας σε επιστημονικά περιοδικά
και σε συνέδρια.
4. Εάν εξακριβωθεί από την Τριμελή Συμβουλευτική
Επιτροπή ότι ολοκληρώθηκε επαρκώς το έργο του/της
Υποψήφιου/ας Διδάκτορα, τότε θα πρέπει να υποβάλλει
αίτηση στην Τριμελή Συμβουλευτική Επιτροπή, δια της
Γραμματείας, για δημόσια υποστήριξη και αξιολόγηση
της Διδακτορικής Διατριβής.
5. Η Τριμελής Συμβουλευτική Επιτροπή, αποφασίζει
την έγκριση ή την αιτιολογημένη απόρριψη της αίτησης.
Εφόσον αυτή εγκριθεί, συντάσσει αναλυτική Εισηγητική
Έκθεση και την υποβάλλει στον Πρόεδρο του Τμήματος.
Στην Εισηγητική Έκθεση αποτυπώνεται συνοπτικά το
ερευνητικό μέρος της διατριβής, οι σημαντικότερες δραστηριότητες και επιτεύγματα του/της υποψηφίου/φίας
κατά τη διάρκεια εκπόνησης της διδακτορικής διατριβής
και προτείνεται ο ορισμός της Επταμελούς Εξεταστικής
Επιτροπής για τον/την υποψήφιο/φίας διδάκτορα. Εάν
η Τριμελής Συμβουλευτική Επιτροπή δεν εγκρίνει την
αίτηση του/της υποψηφίου/φίας διδάκτορα, παρέχει
αναλυτικές επιστημονικές παρατηρήσεις και προτάσεις
για βελτιώσεις, καθώς και χρονοδιάγραμμα υλοποίησης.
6. Η Συνέλευση του Τμήματος, μετά την κατάθεση της
Εισηγητικής Έκθεσης της Τριμελούς Συμβουλευτικής
Επιτροπής, ορίζει Επταμελή Εξεταστική Επιτροπή για
την αξιολόγηση της Διδακτορικής Διατριβής του/της
υποψήφιου/ας διδάκτορα. Σε αυτή μετέχουν τα μέλη
της Τριμελούς Συμβουλευτικής Επιτροπής και τέσσερα
επιπλέον μέλη που πληρούν τα κριτήρια του β’ εδαφίου
της παρ. 2 του άρθρου 39 του ν. 4485/2017 και έχουν
την ίδια ή συναφή ειδικότητα με τον επιστημονικό πεδίο
της Διδακτορικής Διατριβής. Η Τριμελής Συμβουλευτική
Επιτροπή έχει δικαίωμα πρότασης των μελών της Επταμελούς Εξεταστικής Επιτροπής.
7. Προκειμένου να συγκροτηθεί η Επταμελής Εξεταστική Επιτροπή, τα αφυπηρετήσαντα μέλη της Τρι-
μελούς Συμβουλευτικής Επιτροπής αντικαθίστανται
από νέα μέλη που πληρούν τα κριτήρια του εδάφιου
β΄ της παρ. 2 του άρθρου 39 του ν. 4485/2017. Επίσης, ο Επιβλέπων Καθηγητής της διατριβής ορίζεται
ως Πρόεδρος της επταμελούς εξεταστικής επιτροπής
εκτός και εάν αποφασίσει διαφορετικά η Συνέλευση
του Τμήματος. Τα αφυπηρετήσαντα μέλη δικαιούνται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1033/17.03.2021
να παρευρεθούν στη διαδικασία δημόσιας παρουσίασης και αξιολόγησης με δικαίωμα λόγου, χωρίς όμως
δικαίωμα ψήφου. Καθηγητές οι οποίοι βρίσκονται σε
άδεια, δύνανται να συμμετέχουν ως μέλη της Επταμελούς Εξεταστικής Επιτροπής.
8. Μετά τον ορισμό της Επταμελούς Εξεταστικής Επιτροπής από τη Συνέλευση του Τμήματος, ο επιβλέπων
ορίζει την ημερομηνία, την ώρα και τον τόπο της δημόσιας υποστήριξης της διατριβής, σε συνεννόηση με τα
μέλη της Επταμελούς Εξεταστικής Επιτροπής και τη γνωστοποιεί στον υποψήφιο και στη Γραμματεία του Τμήμα-
τος η οποία αναρτά σχετική ανακοίνωση στο δικτυακό
τόπο του Τμήματος και ενημερώνει τους καθηγητές του
Τμήματος. Ο Υποψήφιος/α Διδάκτορας οφείλει να παραδώσει αντίγραφα της διδακτορικής διατριβής σε όλα τα
μέλη της Επταμελούς Εξεταστικής Επιτροπής τουλάχιστον είκοσι (20) μέρες πριν την ημερομηνία εξέτασης. Το
αντίγραφο μπορεί να είναι σε ψηφιακή μορφή ή έντυπη
ανάλογα με την επιθυμία του μέλους της επιτροπής.
9. Η Τριμελής Συμβουλευτική Επιτροπή και ο/η υποψήφιος/α διδάκτορας φροντίζουν ώστε η δημόσια παρουσί-
αση της διατριβής να είναι μια καλά προετοιμασμένη εκδήλωση που να προάγει την ερευνητική και εκπαιδευτική
δραστηριότητα του Τμήματος. Τη διαδικασία συντονίζει ο
Πρόεδρος της Επταμελούς Εξεταστικής Επιτροπής.
10. Η Διδακτορική Διατριβή υποστηρίζεται από τον/
την υποψήφιο/α διδάκτορα δημόσια, ενώπιον της Επταμελούς Εξεταστικής Επιτροπής με προφορική παρου-
σίαση διάρκειας περίπου 45 λεπτών. Η διαδικασία της
δημόσιας υποστήριξης προϋποθέτει τη φυσική παρουσία τουλάχιστον τεσσάρων (4) μελών της Επταμελούς
Εξεταστικής Επιτροπής, ενώ τα λοιπά μέλη μπορούν να
συμμετέχουν μέσω τηλεδιάσκεψης.
11. Η διάρκεια παρουσίασης ορίζεται σε 45 λεπτά,
ακολουθούν ερωτήσεις από τα μέλη της Επταμελούς
Επιτροπής για διάστημα μέχρι 60 λεπτά. Με το πέρας
της παρουσίασης του υποψήφιου και με τη σύμφωνη
γνώμη της Επταμελούς Εξεταστικής Επιτροπής είναι δυνατό να υποβληθούν ερωτήσεις από το ακροατήριο. Η
διάρκεια ερωτήσεων του ακροατηρίου και των απαντήσεων δεν μπορεί να υπερβαίνει συνολικά τα 15 λεπτά.
Η όλη αυτή διαδικασία δεν επιτρέπεται να υπερβαίνει
τις δυο (2) ώρες.
12. Στη συνέχεια ο/η υποψήφιος/α αποχωρεί και η
Επταμελής Εξεταστική Επιτροπή συσκέπτεται, χωρίς την
παρουσία τρίτων αλλά μαζί με τυχόν αφυπηρετήσαντα
μέλη της τριμελούς συμβουλευτικής επιτροπής που αντικαταστάθηκαν και επιθυμούν να έχουν λόγο και κρίνει
τη διατριβή ως προς την ποιότητα, την πληρότητα, την
πρωτοτυπία και τη συμβολή της στην επιστήμη. Επίσης,
λαμβάνει υπόψη της τις δημοσιεύσεις αποτελεσμάτων
της διατριβής σε επιστημονικά περιοδικά και συνέδρια
καθώς και την ποιότητα παρουσίασης του θέματος της
διατριβής και την επάρκεια των απαντήσεων στις ερωτήσεις. Με βάση αυτά τα κριτήρια διατυπώνει την τελική
της κρίση και αξιολογεί τη διατριβή.
Η εγκριθείσα διδακτορική διατριβή αξιολογείται με
την ακόλουθη κλίμακα:
α) Άριστα β) Λίαν Καλώς γ) Καλώς.
Ο βαθμός αποφασίζεται με απόλυτη πλειοψηφία των
παρόντων μελών. Σε περίπτωση ισοψηφίας υπερισχύει
η ψήφος του Προέδρου της Επταμελούς Εξεταστικής
Επιτροπής.
13. Η Διδακτορική Διατριβή εγκρίνεται με πλειοψηφία
τουλάχιστον πέντε (5) μελών της Επταμελούς Εξεταστικής Επιτροπής. Η περάτωση της διδακτορικής διατρι-
βής βεβαιώνεται με τη σύνταξη σχετικού Πρακτικού, το
οποίο υπογράφεται από όλα τα συμμετέχοντα στη διαδικασία της αξιολόγησης της διατριβής μέλη της Επτα-
μελούς Εξεταστικής Επιτροπής και διαβιβάζεται δια της
Γραμματείας, στη Συνέλευση του Τμήματος.
Σε περίπτωση κατά την οποία το Πρακτικό απονομής
διδακτορικού τίτλου φέρει υπογραφές τεσσάρων μελών της Επταμελούς Επιτροπής, πέμπτο δε μέλος έχει
υπογράψει την Εισηγητική έκθεση, ο τίτλος θεωρείται
ότι έχει χορηγηθεί εγκύρως (παρ. 18 του άρθρου 39 του
ν. 4186/2013). Σε περίπτωση μη έγκρισης της Διδακτορικής Διατριβής από την Επταμελή Εξεταστική Επιτροπή,
μετά από απόφαση της Συνέλευσης του Τμήματος, μπορεί να δοθεί η δυνατότητα στον/στην Υποψήφιο Διδά-
κτορα να παρουσιάσει εκ νέου τη διατριβή του σε εύλογο
χρονικό διάστημα αφού λάβει υπόψη του τις υποδείξεις
της Επταμελούς Εξεταστικής Επιτροπής.
14. Η Επταμελής Εξεταστική Επιτροπή μπορεί να ζητήσει από τον/την υποψήφιο/α περιορισμένης έκτασης
βελτιώσεις στο κείμενο της διατριβής. Μετά την έγκριση
της Διδακτορικής Διατριβής, ο Υποψήφιος Διδάκτορας
οφείλει να καταθέσει στη Γραμματεία του Τμήματος ένα
αντίτυπο της τελικής έκδοσης της διατριβής σε έντυπη μορφή (για το Εθνικό Κέντρο Τεκμηρίωσης - Εθνικό
Αρχείο Διδακτορικών Διατριβών) και δύο αντίτυπα σε
ψηφιακό μέσο (π.χ. CD/DVD) (ένα για το Εθνικό Κέντρο
Τεκμηρίωσης - Εθνικό Αρχείο Διδακτορικών Διατριβών,
και ένα για τη Βιβλιοθήκη του Τμήματος). Η κατάθεση
των Δ.Δ. στο Ε.Α.Δ.Δ. του Ε.Κ.Τ. είναι υποχρεωτική. Επίσης
οφείλει να καταθέσει ο ίδιος ένα αντίτυπο της τελικής
έκδοσης της διατριβής σε έντυπη μορφή και ένα σε ψηφιακή μορφή στην Κεντρική Βιβλιοθήκη του ΔΙ.ΠΑ.Ε. Η
διδακτορική διατριβή, εφόσον γράφεται στην ελληνική
γλώσσα, πρέπει να περιέχει σύντομη περίληψη στην
αγγλική γλώσσα.
Η διδακτορική διατριβή, εφόσον γράφεται σε γλώσσα
διαφορετική της Ελληνικής, πρέπει να συνοδεύεται από:
α) εκτεταμένη περίληψη στην ελληνική γλώσσα, η
οποία να περιγράφει επαρκώς το αντικείμενο της διατριβής, καλύπτοντας όλα τα αντίστοιχα κεφάλαια.
β) λεξικό αντιστοίχισης των τεχνικών όρων που χρησιμοποιούνται στο κείμενο της διατριβής με τους αντί-
στοιχους ελληνικούς όρους.
15. Η Βιβλιοθήκη εκδίδει βεβαίωση παραλαβής της
διατριβής και βεβαίωση ότι δεν οφείλονται βιβλία που
είχε δανειστεί ο/η υποψήφιος/α. Η βεβαίωση της ΒιβλιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1033/17.03.2021
οθήκης και το πρακτικό της Επταμελούς Εξεταστικής
Επιτροπής κατατίθενται στην Γραμματεία του Τμήματος Μηχανικών Περιβάλλοντος. Με την ολοκλήρωση
της παραπάνω διαδικασίας η Γραμματεία του Τμήματος
Μηχανικών Περιβάλλοντος μπορεί να χορηγεί πιστοποιητικό με το οποίο βεβαιώνεται η επιτυχής περάτωση της
εκπόνησης της Διδακτορικής Διατριβής και της δοκιμασίας του/της υποψήφιου.
Άρθρο 13
Αναγόρευση και Καθομολόγηση Διδακτόρων
1. Η Συνέλευση αναγορεύει και καθομολογεί τον/την
υποψήφιο/α διδάκτορα σε δημόσια Συνεδρίαση του
Τμήματος, παρουσία του/της υποψήφιου/ας Διδάκτορα.
Ο Πρόεδρος του Τμήματος θέτει υπόψη του Σώματος το
Πρακτικό, που πιστοποιεί την επιτυχή ολοκλήρωση της
διαδικασίας προφορικής παρουσίασης και αξιολόγησης
της Διδακτορικής Διατριβής και ακολουθεί η αναγόρευση και καθομολόγηση του/της υποψηφίου/ας σε Διδά-
κτορα του Τμήματος. Στη Συνεδρίαση παρίσταται ο/η
Πρύτανης ή ο/η Αντιπρύτανης, ενώ μπορεί να παρίσταται
και ο/η Κοσμήτορας.
2. Η τελετή αναγόρευσης και καθομολόγησης, καθώς
και ο τύπος του Διδακτορικού Διπλώματος του/της Διδάκτορος ακολουθεί τα Πρότυπα σχετικών Αποφάσεων
της Διοικούσας Επιτροπής ΔΙΠΑΕ.
Η τελετή διενεργείται τρεις (3) φορές ανά ακαδημαϊκό
έτος με απόφαση του Προέδρου του Τμήματος.
Ο/Η υποψήφιος/α διδάκτορας πριν από την αναγόρευση και καθομολόγηση του/της από την Συνέλευση
του Τμήματος, μπορεί να αιτηθεί χορήγηση Βεβαίωσης
Επιτυχούς Αποπεράτωσης.
3. Στον/Στην Διδάκτορα χορηγείται Αντίγραφο Διδακτορικού Διπλώματος. Το Διδακτορικό Δίπλωμα (μεμβράνη),
υπογράφεται από τον/την Πρύτανη και τον/την Πρόεδρο
του Τμήματος και φέρει τη σφραγίδα του ΔΙΠΑΕ.
Άρθρο 14
Λόγοι Διαγραφής
1. Η Συνέλευση του Τμήματος Μηχανικών Περιβάλλοντος, μετά από εισήγηση της Τριμελούς Συμβουλευτικής
Επιτροπής ή μετά την ανεπαρκή πρόοδο του/της υποψήφιου/ας, η οποία τεκμηριώνεται από δύο συνεχόμενες
αρνητικές εκθέσεις προόδου, μπορεί να διαγράψει τον/
την Υποψήφιο/α Διδάκτορα από τα Μητρώα υποψηφίων
διδακτόρων σύμφωνα με την εξουσιοδοτική διάταξη του
εδάφιου στ, της παρ. 2 του άρθρου 45 του ν. 4485/2017.
Στην απόφαση τεκμηριώνονται οι λόγοι διαγραφής.
2. Ο/Η υποψήφιος/α διδάκτορας διαγράφεται αυτοδίκαια μετά από αίτηση του/της.
Άρθρο 15
Λογοκλοπή/Παράλειψη αναφοράς
σε χρησιμοποιηθείσα βιβλιογραφία/Δεοντολογία
1. Καταθέτοντας οποιαδήποτε διδακτορική διατριβή,
ο/η υποψήφιος/α διδάκτορας υποχρεούται να αναφέρει
αν χρησιμοποίησε μερικώς ή πλήρως το έργο ή τις απόψεις άλλων. Η αντιγραφή θεωρείται σοβαρό ακαδημαϊκό
παράπτωμα. Λογοκλοπή θεωρείται η αντιγραφή εργασίας στο σύνολο της ή εν μέρει, η παράθεση παραγράφων
αυτούσιων με ή χωρίς βιβλιογραφική αναφορά (εκτός
αν απαιτείται η αυθεντική διατύπωση) άλλου/ης, καθώς
και η χρησιμοποίηση εργασίας άλλου/ης δημοσιευμένης
ή μη- χωρίς τη δέουσα αναφορά. Επίσης η παράθεση
οποιουδήποτε υλικού τεκμηρίωσης, ακόμη και από μελέτες που συμμετέχει ο/η υποψήφιος/α, χωρίς σχετική
αναφορά στοιχειοθετούν λογοκλοπή.
Ειδικότερες περιπτώσεις που στοιχειοθετούν λογοκλοπή είναι στην αρμοδιότητα της Επιτροπής Δεοντολογίας
του Ιδρύματος. Κάθε περίπτωση λογοκλοπής μπορεί να
στοιχειοθετήσει απόφαση της Συνέλευσης του Τμήματος
για διαγραφή του/της υποψήφιου/ας διδάκτορα.
2. Οποιοδήποτε παράπτωμα ή παράβαση της ακαδημαϊκής δεοντολογίας παραπέμπεται στη Συνέλευση
του Τμήματος και μπορεί να στοιχειοθετήσει διαγραφή
του/της υποψήφιου/ας. Ως παραβάσεις θεωρούνται και
τα παραπτώματα της λογοκλοπής και γενικότερα κάθε
παράβαση των διατάξεων περί πνευματικής ιδιοκτησίας
από τον/την υποψήφιο/α διδάκτορα κατά τη συγγραφή
εργασιών προς δημοσίευση και ό,τι άλλο προβλέπεται στο
π.δ. 160/2008, άρθρο 23 και σε κάθε κείμενη νομοθεσία.
Άρθρο 16
Πνευματικά Δικαιώματα
Τα πνευματικά δικαιώματα της Διδακτορικής Διατριβής ανήκουν στον/στην διδάκτορα και προστατεύονται
με τον ν. 2121/1993: «Πνευματική ιδιοκτησία, συγγενή
δικαιώματα πολιτιστικά», όπως ισχύει και από κάθε
άλλη σχετική επίκαιρη νομοθεσία. Τα πνευματικά δικαιώματα των δημοσιευμένων ή όχι αποτελεσμάτων της
διατριβής, εφόσον αυτή αποτελεί προϊόν συνεργασίας
του υποψήφιου/ας διδάκτορα με τον Επιβλέποντα ή τα
μέλη της Τριμελούς Συμβουλευτικής Επιτροπής ή άλλους
επιστήμονες, ανήκουν και στα συνεργαζόμενα φυσικά
πρόσωπα σύμφωνα με την επιστημονική δεοντολογία.
Τα φυσικά αυτά πρόσωπα έχουν και τα πνευματικά δικαιώματα των δημοσιευμένων αποτελεσμάτων της δια-
τριβής σε επιστημονικά περιοδικά. Επίσης, τα πιθανά δικαιώματα ευρεσιτεχνίας ή εμπορικής εκμετάλλευσης της
διατριβής, προστατεύονται από τον ν. 2121/1993 περί
πνευματικής ιδιοκτησίας και ανήκουν στο διδάκτορα,
στον Επιβλέποντα και στα μέλη της Τριμελούς Συμβουλευτικής Επιτροπής, καθώς και στο Τμήμα Μηχανικών
Περιβάλλοντος του ΔΙ.ΠΑ.Ε.
Άρθρο 17
Υποτροφίες
Τα Προγράμματα Διδακτορικών Σπουδών μπορεί
να προβλέπουν την παροχή υποτροφιών (με ή χωρίς
αντίστοιχη παροχή επικουρικής εργασίας) βάσει ακαδημαϊκών ή άλλων κριτηρίων, τα οποία αποφασίζει η
Συνέλευση του Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1033/17.03.2021
Άρθρο 18
(Μεταβατικές Διατάξεις)
Μέχρι την αυτοδύναμη λειτουργία του Διεθνούς Πανεπιστημίου της Ελλάδος, το ρόλο και τις αρμοδιότητες της
Συγκλήτου και του/της Πρυτάνεως, όπου αυτοί αναφέρονται στα άρθρα του παρόντος κανονισμού, αναλαμβά-
νει η Διοικούσα Επιτροπή του Διεθνούς Πανεπιστημίου
της Ελλάδος και ο/η Πρόεδρος αυτής αντίστοιχα, άρθρο 12 του ν. 4610/2019. Οποιοδήποτε θέμα προκύπτει
στο μέλλον, το οποίο δεν καλύπτεται από τον παρόντα
Κανονισμό, θα αντιμετωπίζεται με αποφάσεις της Διοικούσας Επιτροπής, μέχρι την αυτοδύναμη λειτουργία
του Διεθνούς Πανεπιστημίου της Ελλάδος. Μετά την
αυτοδύναμη λειτουργία του Διεθνούς Πανεπιστημίου
της Ελλάδος τα αντίστοιχα ζητήματα τα διαχειρίζεται
η Σύγκλητος, όπως προβλέπεται από τον ν. 4485/2017.
Άρθρο 19
Ισχύς του Κανονισμού Διδακτορικών Σπουδών
Η ισχύς του παρόντος Κανονισμού αρχίζει από τη δημοσίευσή του στο ΦΕΚ.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 1 Μαρτίου 2021
Ο Πρόεδρος
ΑΘΑΝΑΣΙΟΣ ΚΑΪΣΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1033/17.03.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210201033.pdf | Tokens: 45127]